

Materiál na rokovanie

 . zasadnutia

Mestského zastupiteľstva Dunajská Streda

v VI. volebnom období

*Dunaszerdahely Város Képviselő-testület*

 *. ülésének beterjesztett anyaga*

*a VI. választási időszakban*

# **Správa o činnosti MsKS a GSMU v roku 2013**

***Jelentés a Dunaszerdahelyi Városi Művelődési Központ***

***és a Kortárs Magyar Galéria működéséről és terveiről***

Predkladá: Mgr. Ildikó Ibolya, riaditeľka MsKS

*Beterjeszti: a VMK igazgatója*

Vypracovala: Mgr. Ildikó Ibolya, riaditeľka MsKS

*Kidolgozta: a VMK igazgatója*

Návrh na uznesenie:

*Határozati javaslat:*

Mestské zastupiteľstvo po prerokovaní predmetu návrhu

 **A/ schvaľuje**

 ***jóváhagyja***

 **B/ neschvaľuje** **predloženú správu**

 ***nem hagyja jóvá az előterjesztett jelentést***

#

**Dunajská Streda, január 2014**

***Dunaszerdahely, 2014. január***

***JELENTÉS A DUNASZERDAHELYI VÁROSI MŰVELŐDÉSI KÖZPONT***

***ÉS A KORTÁRS MAGYAR GALÉRIA 2013-AS MŰKÖDÉSÉRŐL***

 A város szívében található városi művelődési központ gazdag kultúrműsorral és szabadidős programmal várta látogatóit. Színháztermében színházi előadások, hangversenyek, folklórestek váltották egymást. Az évek során olyan rendezvények váltak hagyománnyá és méltán népszerűvé, mint a minden évben megrendezett Költészet Hete (április), Duna Menti Tavasz (június), Dunaszerdahelyi Nyár (július – augusztus), Egészségfesztivál (szeptember), Tarka Lepke Bábfesztivál (október), Márton-napi Vigalom (november), Mentálisan Sérültek Karácsonya, Karácsonyváró Játszóház Dunaszerdahelyen és Tejedben (december). A VMK klubestek, előadások, képzőművészeti- és fotokiállítások helyszíne volt. Nagy népszerűségnek örvendtek a Családi Vasárnapok – játszóházak kultúrműsorral. Feladataink közé tartozott az értékelt időszakban is a városi ünnepségek kulturális, szervezési lebonyolítása is.

 A VMK mellett számos csoport működik magas művészi szinten. Intézményünk ad otthont, próbahelyiséget a Csak Van, No Smoking és a Koráb együtteseknek, a Vox Camerata énekkarnak, a Nyuszihopp- Csallóközi- gyermek és felnőtt, az Ágacska-, a Dunaág tánccsoportoknak, a Fókusz Gyermek- és Diákszínpadnak, a Gézengúzok bábcsoportnak, a Tiszta Forrás Népdalkörnek az Aranykert Bábszínháznak. Gazdag klubtevékenység folyik a VMK falai közt: Totyogók Klubja (kisgyermekeknek és anyukájuknak, apukájuknak), Mozgássérültek Klubja, Egészségklub. Esténként pilates, egészségmegőrző torna kínál felüdülést az arra vágyóknak. A VMK-ban edz illetve versenyez Dunaszerdahely extraligás sakkcsapata. Számukra is biztosítjuk, hogy le tudják bonyolítani a rendes heti edzések mellett a hétvégenként (szombat – vasárnap) történő mérkőzéseiket. Nálunk találkoznak az A-klub tagjai és a bélyeggyűjtők is. Saját műsorainkon kívül a VMK falai között megvalósultak olyan műsorok is, amelyeknek intézményünk vagy társszervezője, vagy a bérbeadó feladatait látta el, biztosítva a rendezvények gördülékeny lebonyolítását. Évek óta gyümölcsöző az együttműködésünk pl. a Kondé Miklós Polgári Társulással, Na´Conxypannal, Authenticával, Magyar Megmaradásért Polgári Társulással, Dunaszerdahely és Vidéke Polgári Társulással, Csallóközi Népművelési Központtal, Csemadokkal. Évek óta támogatjuk Banyák István prímás kezdeményezését, a Bihari Napokat, amely mára már hagyományos rendezvénnyé vált. Fontos feladatunk a polgári társulások, civil kezdeményezések támogatása. Sajnos, mivel pénzügyi lehetőségeink nagyon szerények, hiszen a tetemes működési költséget intézményünknek kell téríteni, nem tudjuk minden esetben kiszolgálni az igényeket.

 Intézményünk egyik fő feladata, hogy a rendelkezésre álló lehetőségeknek megfelelően támogatást biztosítson a városunkban működő, városunk jó hírnevét öregbítő kulturális, művészeti csoportoknak. E támogatás – legfőképpen abban mutatkozik meg, hogy a csoportok bérmentve használják termeinket (kis- és nagy tükörterem, színpad, bábszínház, próbaterem), technikusaink rendelkezésükre állnak a főpróbákon, versenyeken.

 Törekszünk a testvérvárosi kulturális kapcsolatok ápolására, további fejlesztésére és közös pályázatokon való részvételre is. Baráti csoportjaink fesztiváljainkon, rendezvényeinken szívesen látott vendégek. Igyekszünk ezeket a kapcsolatokat tovább szélesíteni, elmélyíteni.

 Legsikeresebb programunk a színházi évad – bérletrendszer, mind a felnőttek, mind az óvodások, kisiskolások, tanulók és diákok számára. Újdonságként 2013-ban együttműködve a Győri Filharmonikus Zenekarral 3 előadásból álló bérletet hirdettünk, amely kedvező fogadtatásra talált közönségünk köreiben. A Filharmonikusok koncertjei egyre nagyobb népszerűségnek örvendenek.

 Igyekszünk segíteni a diákokat, nyugdíjasokat, szeretnénk, ha minél többen eljutnának egy-egy műsorunkra – ezért számukra – lehetőségeinkhez mérten kedvezményes jegyeket biztosítunk. Kerekesszékes vendégeink ingyen látogathatják előadásainkat (kísérőjük további kedvezményben részesül). Ezen kívül a Városi Általános Érvényű Rendelet alapján Hűségkártyával rendelkező nézőinknek 5%-os kedvezményt adunk a Dunaszerdahelyi Művelődési Központ által szervezett színházi előadások belépődíjának összegéből, és 100%-os kedvezmény a Dunaszerdahelyi Művelődési Központ által szervezett „Családi Vasárnapok“ szabadidőprogram belépődíjának összegéből.

 Fő feladataink közé tartozik a városi rendezvények (ünnepségek, koszorúzások stb.) szervezése, a kultúrműsor biztosítása, termek bérbeadása, a terembérlésekhez kapcsolódó technikai igények kiszolgálása, kapcsolattartás civil szervezetekkel, működésük és tevékenységük segítése, amatőr művészeti csoportok, alkotó közösségek működésének segítése, ismeretterjesztő előadások szervezése, kulturális kapcsolatok ápolása a Kárpát-medence magyarságával.

 A VMK-hoz tartozik már évek óta a Kortárs Magyar Galéria épülete, az impozáns Vermes – villa, amelyről kevesen tudják, hogy felújításra szorul. A belső berendezés elavult, elhasznált, szükséges a kazán azonnali lecserélése, valamint több helyen a külső burkolatot is kikezdte már az idő. Sajnos saját költségvetésből lehetetlen az összes javítást elvégezni.

 A Galéria 2013-as tevékenységét sikeresnek értékelhetjük. 12 kiállításnak és 29 rendezvénynek adott otthont, pl. Éjszaka a Vermes-villában, komolyzenei koncertek, szavalóestek, könyvbemutatók.

 Az értékelt időszakban a XIV. Nemzetközi Művésztelep résztvevőinek köszönhetően új kültéri szobrok kerültek a Galéria parkjába, illetve a Thermalpark területére.

 A VMK illetve partnerei több sikeres pályázatot tudhatnak magukénak. Ennek köszönhetően pályázati pénzforrások támogatták a Márton-napi Vigalom és a Tarka Lepke Bábfesztivál megrendezését, az Egészségklub munkáját is, illetve néhány színházi előadás finanszírozásához is hozzájárultak.

 A VMK-ban továbbra is tervezzük szakmai estek, egészségügyi előadások rendezését is, kézműves- és rajzkiállításokat óvodások és iskolások munkáiból. Szívesen adunk helyet azoknak a leendő művészeknek, akiknek ma még – talán – nem jut hely a Galériában.

 Fontos, hogy ne csak megálmodjuk, megszervezzük rendezvényeinket, hanem azokra minél többen el is jöjjenek. Ehhez szükséges, elengedhetetlen a jó reklám. A helyi médiával való együttműködés, a kulturális események, értékek, kezdeményezések bemutatására, megismertetésére a DSTV-vel folyamatos volt. A lakosságot a helyi kulturális eseményekről, kiállításokról, rendezvényekről tájékoztatták hírműsoraikban. Beharangozó, figyelemfelhívó, ill. beszámoló beszélgetéseket közvetítettek magazinműsoraikban. Műsorunk rendszeresen megjelenik a DH-ban, a különféle reklámújságokban. Folyamatosan fejlesztjük honlapunkat, de jelen vagyunk a főleg fiatalok körében népszerű közösségi portálon is.

 Fontos feladatunk a már meglévő, évek óta hagyománnyá váló rendezvények színvonalának emelése, illetve új, széles közönséget vonzó rendezvények megszervezése. Az oktatási és kulturális intézmények között jó együttműködés alakult ki a kulturális rendezvények megvalósítása során. Ünnepi műsorok, hangversenyek, iskolai színielőadások színesítették a város kulturális életét, melyen a családok és a szülők is nagy számban megjelentek.

 Fontos az együttműködés erősítése a helyi intézményekkel, civil- és ifjúsági szervezetekkel, a helyi lakosok, fiatalok, és a művészetek közötti kapcsolat kialakítása, erősítése érdekében.

 Az értékelt időszakban emelkedett a látogatók száma, ami azért is örvendetes tény, mert a VMK fő feladata, hogy a legszélesebb rétegeket csalogassa be az intézmény falai közé.

 Az értékelt időszakban tovább folytattuk az épület felújítását. 2013-ban a második emeleti szociális helyiségeket újítottuk fel, új padlóburkolatot kapott három öltöző, amelyeket ki is festettünk, ezen kívül kifestettük a hátsó folyosót (három szint), és a VMK jelentős részében kicseréltük az ajtókat. Hasonló felújítási munkákat tervezünk ebben az évben is.

 Elengedhetetlen a kazánok cseréje a VMK és a Vermes-villa épületében, a VMK homlokzatának felújítása (balkonok!), illetve a liftcsere (vagy – felújítás), amelyre azonban a VMK költségvetése nem tudja biztosítani a fedezetet. Ezért szükség volna a város részéről a felsoroltakhoz való anyagi hozzájárulásra.

**Műsoraink:**

2013.01.06.–10.00 ó.: a dunaszerdahelyi sakkcsapat I. ligás mérkőzése

2013.01.11.–17.00 ó.: Végletek véglete, avagy színes árnyak fej nélkül

 Kiállítás Ifj. Örzsik Ödön és Lelkes Levente fotóiból

2013.01.11.–19.00 ó.: A Győri Filharmonikus Zenekar farsangi koncertje

2013.01.19.–10.00 ó.: a dunaszerdahelyi sakkcsapat I. ligás mérkőzése

2013.01.19.–16.00 ó.: Iskolaváró – fellépnek: az Aranykert Bábszínház és Derzsi György

2013.01.20.–10.00 ó.: a dunaszerdahelyi sakkcsapat I. ligás mérkőzése

2013.01.25.–18.00 ó.: VándorLÁSS! – A Hópárduc, Erőss Zsolt Dunaszerdahelyen

2013.01.28.– 9.00 ó.: ünnepi műsor a Szlovák Köztársaság magalakulásának 20. évfordulója

 alkalmából

2013.01.31.–11.00 ó.: Nektár Színház – Budapest: Jókai Mór: Az arany ember (színmű)

 19.00 ó. Rendező: Bencze Zsuzsa

2013.02.01.–17.00 ó.: A Pilis titkai avagy a királyi központ rejtélye – Aradi Lajos előadása

2013.02.02.–10.00 ó.: a dunaszerdahelyi sakkcsapat I. ligás mérkőzése

2013.02.03.–10.00 ó.: a dunaszerdahelyi sakkcsapat I. ligás mérkőzése

2013.02.04.–19.00 ó.: Magyarock Dalszínház – Komárom: Másik Lehel – Vizeli Csaba:

 Fehérlaposok (zenés dráma)

2013.02.08. –18.00 ó.: A magyar mint ősnyelv, ennek bizonyítékai és ellentétei

 előadó: Dr. Horkovics – Kováts János

2013.02.10.–15.00 ó.: családi vasárnap – farsangi játszóház

2013.02.12.–18.00 ó.: „Nyelvében él a národnostná menšina“ – kiállítás-megnyitó

2013.02.14.–11.00 ó.: Sziget Színház – Szigetszentmiklós: Love Story (romantikus musical)

 19.00 ó. Rendező: Pintér Tibor

2013.02.15.– 9.00 ó.: Forrás Színház – Győr: Kövek (zenés tan-játék kamaszoknak kamaszokról)

 11.00 ó. Rendező: Molnár Anikó

2013.02.15.–18.00 ó.: VándorLÁSS! – A tawahkák földjén – könyvbemutató

2013.02.19.–18.00 ó.: Kodály Zoltán Társaság: Ág Tibor: Zendülj torok

2013.02.20.–19.00 ó.: Charlie koncert

2013.02.22.–10.30 ó.: Rendhagyó történelemóra: „A magyarok kényszermunkája

 a Szovjetunióban 1944–1956” – Előadó-professzor: Stark Tamás

2013.02.23.–19.00 ó.: Harmónia – Szlovákiai Magyar Zenei Díj – ünnepélyes díjátadó

# 2013.02.27.– 8.00 ó.: A XXII. Tompa Mihály Országos Vers- és Prózamondó Verseny

# 2013.02.28.– 8.00 ó.: A XXII. Tompa Mihály Országos Vers- és Prózamondó Verseny

# 2013.03.01.– 8.00 ó.: A XXII. Tompa Mihály Országos Vers- és Prózamondó Verseny

# 2013.03.01.–17.00 ó.: A Pilis-rejtély, avagy Nimród király égi képe a Pilisben

#  Aradi Lajos előadása

2013.03.02.– 9.00 ó.: Testem titkos jelzéseinek nyomában... előadás lányoknak

2013.03.02.–10.00 ó.: a dunaszerdahelyi sakkcsapat I. ligás mérkőzése

2013.03.08.–19.00 ó.: Karaffa Attila 33! – A fényképkiállítás megnyitója

2013.03.13.–18.00 ó.: VándorLÁSS! – VILÁGJÁRÓK KLUBJA

2013.03.14.–19.00 ó.: Sziget Színház – Szigetszentmiklós: Honfoglalás (rockopera)

2013.03.15.–16.00 ó.: Ünnepi műsor a magyar szabadságharc és forradalom emlékére

2013.03.16.–10.00 ó.: a dunaszerdahelyi sakkcsapat I. ligás mérkőzése

2013.03.17.–10.00 ó.: a dunaszerdahelyi sakkcsapat I. ligás mérkőzése

2013.03.17.–15.00 ó.: CSALÁDI VASÁRNAP – HÚSVÉTVÁRÓ JÁTSZÓHÁZ

2013.03.20.–18.00 ó.: Nyáry Krisztián: Így szerettek ők

2013.03.21.–19.00 ó.: L´art pour l´art Társulat: Piroska, a farkas

2013.03.23.– 9.00 ó.: Csallóközi Ezoterikus Fesztivál

2013.04.05.–17.00 ó.: „Áldást adj minden magyar szóra!” – nemzeti rendezvénysorozat

Kiállításmegnyitó

 „Ez a vonat, ha elindult, hadd menjen...” – Irodalmi műsor a kitelepítésről

 „Nimród unokája”, avagy Atilla király égi képe a Pilisben

2013.04.05.– 9.00 ó.: Kémiai szimpózium (Szabó Gyula Alapiskola)

2013.04.06.–16.00 ó.: „Jogfosztottság akkor és ma, avagy a Beneš-dekrétumok ma is élő valósága“

 „Itt íllünk, ídesem...” – a felvidéki magyarság helyzete – évértékelés

 Nemzeti rockest: A komáromi Kerecsen együttes koncertje

2013.04.11.–11.00 ó.: A költészet NAPJA

 19.00 ó. Poloska Színház – Nagymegyer: Ivan Holub: Temetés (fekete komédia)

2013.04.15.–11.00 ó.: Martinka Kurt fotókiállítása – „Az Istennő bennünk rejtőzik“

2013.04.19–21.– 10.00–22.00 ó.: nemzetközi borversenyMUN-DUS 2013

2013.04.23.–19.00 ó.: Petőfi Sándor Színház – Sopron: Petőfi Sándor: Tigris és hiéna (dráma)

2013.04.24.–19.00 ó.: Koncz Zsuzsa koncert

2013.04.25.–11.00 ó.: XLIV. Énekel az ifjúság – ifjúsági énekkarok kerületi versenye

2013.04.25.–17.00 ó.: Vekerdy Tamás: A Waldorf-iskolák gyermekképe

2013.04.26.–18.00 ó.: VándorLÁSS! – VILÁGJÁRÓK KLUBJA

2013.04.29.–19.00 ó.: Fábry Sándor műsora

2013.05.05.–16.00 ó.: Az Alma együttes koncertje

2013.05.07.–19.00 ó.: RÉVÉSZ ´60 jubileumi koncert

2013.05.09.–17.00 ó.: Szerdahelyi Paleoklub – Beszélgetés Dr. Tóth Csaba orvossal

2013.05.10.– 8.00 ó.: A Magyar Tannyelvű Szakközépiskola diákjainak ballagása

2013.05.10.–17.00 ó.: Aradi Lajos Pilis-kutató előadása

2013.05.13.–18.00 ó.: Prikler Mátyás: Köszönöm, jól – filmbemutató

2013.05.15.–16.00 ó.: a Jilemnický Utcai Alapiskola ünnepi műsora

2013.05.16.–19.00 ó.: Thália Színház – Kassa: Karol Wojtyla: Az aranyműves boltja előtt

2013.05.17.–19.00 ó.: Thália Színház – Kassa: Karol Wojtyla: Az aranyműves boltja előtt

2013.05.17.–18.00 ó.: VándorLÁSS! – VILÁGJÁRÓK KLUBJA – Mátis Iván előadása

2013.05.22.–17.00 ó.: Euphoria – a fantázia szárnyalása – Divatbemutató Ješ Izabella munkáiból

2013.05.23.– 9.00 ó.: Színjátszó Csoportok Fesztiválja

2013.05.24.–18.30 ó.: Vass István: Autonómia modellek alkalmazhatósága a Felvidéken

2013.05.25.–14.00 ó.: az A–Klub fennállásának hatodik évfordulója

2013.06.02.–14.00 ó.: Gyermeknap

 I. Csallóközi Nemzetközi Gyermeknéptánc-fesztivál

2013.06.04–07.: XXXVIII. DUNA MENTI TAVASZ –

 [Gyermekszínjátszó- és bábcsoportok országos seregszemléje](http://www.csemadok.sk/index.php?p=&t=a&xp=&rend_id=53&From=0&Col=1&MId=&Lev=&Ind=1&P=index,hu,)

2013.06.06.–17.00 ó.: Szerdahelyi Paleoklub – az Egészségklub szervezésében

2013.06.07.–17.00 ó.: Aradi Lajos Pilis-kutató előadása

2013.06.11.–18.00 ó.: Südi Iringó Táncstúdió zárógálája

2013.06.12.–11.00 ó.: A népzene és a komolyzene találkozása

 a Kodály Zoltán Alapiskola diákjainak tanévzáró hangversenye

2013.06.13.–19.00 ó.: Körúti Színház: Dr. Vitéz Miklós – Vadnai László:Meseautó (vígjáték)

2013.06.14 – 16.: Hagyományok fesztiválja múltban és jelenben

2013.06.18.– 9.00 ó.: **Dvorák & Patka Színház:** Játsszunk pantomimet! *–* interaktív játék

2013.06.19.–10.00 ó.: A Kicsi Hang együttes koncertje a Kodály Zoltán Alapiskola diákjainak

2013.06.20.–18.30 ó.: Snétberger Ferenc és tanítványai – koncert

 20.00 ó.: A Thália Színház – Kassa: Bengt Ahlfors: Színházkomédia

2013.06.26.–18.00 ó.: VÁNDORLÁSS EST Hodossy Péter maratonfutóval és vándorral

2013.06.27.–10.00 ó.: A Szabó Gyula Alapiskola végzős diákjainak ballagási ünnepsége

2013.06.28.–18.00 ó.: Puzsér Róbert és Dancsó Péter előadása

2013. július – augusztus: Dunaszerdahelyi Nyár 2013

2013.08.20.: Szent István-nap

2013.09.02.– 9.00 ó.: ünnepélyes tanévkezdés a Szabó Gyula Alapiskola diákjai számára

 9.00 ó. ünnepélyes tanévkezdés a Magyar Tannyelvű Szakközépiskola diákjainak

2013.09.06.–18.00 h.: Helen Tóth: Metálfoltozat – a kiállítás megnyitója

2013.09.10.–10.00 ó.: Személyiségfejlesztő iskolázás munkanélküliek számára

2013.09.13.–17.00 ó.: KOMP – Kortárs Művészeti Panoráma – kiállításmegnyitó

2013.09.16.–10.00 ó.: Személyiségfejlesztő iskolázás munkanélküliek számára

2013.09.18.–19.30 ó.: A Nemzeti Énekkar koncertje a Szent György templomban

2013.09.19.–10.00 ó.: Személyiségfejlesztő iskolázás munkanélküliek számára

2013.09.19.–18.00 ó.: Benkő Gábor: Futballgyilkosok – könyvbemutató

2013.09.20.–18.00 ó.: VándorLÁSS! – VILÁGJÁRÓK KLUBJA

2013.09.26 – 28.: XXXIII. CSALLÓKÖZI VÁSÁR

2013.09.29.–17.00 ó.: Molnár V. József néplélekkutató előadása

2013.10.04.–18.00 ó.: Bayer Friderika koncertje

2013.10.06.–18.30 ó.: Nemzeti Gyásznap – megemlékezés az aradi vértanúkról

2013.10.10.– 9.00 ó.: Nektár Színház – Budapest: Csizmás Kandúr (mesejáték)

2013.10.12.– 9.00 ó.: VIII. TARKA LEPKE BÁBFESZTIVÁL

2013.10.12.–17.00 ó.: Molnár V. József néplélekkutató előadása

2013.10.13.–18.00 ó.: Bihari emlékest

2013.10.16.–17.00 ó.: Dr. Schneider Júlia: Hallástól a tanulásig – a tanulási zavarok hátteréről

2013.10.18.–18.00 ó.: VándorLÁSS! – VILÁGJÁRÓK KLUBJA

2013.10.19.–10.00 ó.: IX. Egészségfesztivál – Mozdulj az egészségedért!

2013.10.23.–16.00 ó.: Városi ünnepség az 1956-os forradalom 57. évfordulójának alkalmából

2013.10.24.–19.00 ó.: Jókai Színház – Komárom: Georges Feydeau: Egy hölgy a Maximból

2013.10.26.–10.00 ó.: Csallóközi Kupa – III. Csallóközi Natural Testépítő Verseny

2013.10.26.–17.00 ó.: Szántai Lajos: Hunyadi János kora, hadjáratai, és a nándorfehérvári diadal

2013.10.27.–18.00 ó.: Beszélgetés Frei Tamással

2013.10.29.–19.00 ó.: Rivalda Színház: [Molière](http://hu.wikipedia.org/wiki/Moli%C3%A8re): Tartuffe (vígjáték)

2013.10.31.–17.30 ó.: Kiállítás-megnyitó a DAC – Slovan bajnoki mérkőzés emlékére

2013.11.03.–10.00 ó.: a dunaszerdahelyi sakkcsapat I. ligás mérkőzése

2013.11.07.–18.00 ó.: VándorLÁSS! – VILÁGJÁRÓK KLUBJA

2013.11.08.–19.00 ó.: Vetítés: DAC – Dunaszerdahely – Bayer München

2013.11.08.–17.00 ó.: Az Egészségügyi Szakközépiskola diákjainak szalagavatója

2013.11.09.–16.00 ó.: X. KÁRPÁT-MEDENCEI FOLKLÓRFESZTIVÁL

 MÁRTON-NAPI VIGALOM

2013.11.09.–10.00 ó.: a dunaszerdahelyi sakkcsapat I. ligás mérkőzése

2013.11.10.–10.00 ó.: a dunaszerdahelyi sakkcsapat I. ligás mérkőzése

2013.11.12.–17.00 ó.: A természet sokszínű arca – kiállítás Zsemlye Tímea festményeiből

 és Méhes Attila fotóiból

203.11.14.–11.00 ó.: Thália Színház – Kassa: Márai Sándor: A gyertyák csonkig égnek

 19.00 ó. Rendező: Beke Sándor

2013.11.15.–17.00 ó.: Az Alma együttes koncertje

2013.11.17.–10.00 ó.: a dunaszerdahelyi sakkcsapat I. ligás mérkőzése

2013.11.18.– 8.00 ó.: Gi mit tud? a Vámbéry Ármin Magyar Tannyelvű Gimnázium

 diákjainak vetélkedője

2013.11.19.–11.00 ó.: Körúti Színház – Budapest: A vén bakancsos és a fia a huszár

2013.11.19.–18.00 ó.: Könyvbemutató

2013.11.20.–19.00 ó.: Bánfalvy Stúdió – Budapest: Szabó Magda: Abigél (színmű)

2013.11.22.–17.00 ó.: A Ladislav Dúbrava Gimnázium diákjainak szalagavatója

2013.11.22.–17.00 ó.: Molnár V. József néplélekkutató előadása

2013.11.23.– 9.00 ó.: IX. Bíborpiros szép rózsa – az országos népzenei vetélkedő döntője

2013.11.25.–19.00 ó.: A Győri Filharmonikus Zenekar koncertje

2013.11.27.–17.00 ó.: Dr. Vargha Zoltán, Phd.: Gyógyítás a mai életfeltételek mellett

2013.11.28.–10.00 ó.: Az Aranykert Bábcsoport bemutatója

2013.11.28.–18.00 ó.: Szerelem és démonai – Dr. Csernus Imre előadása

2013.11.29.–17.00 ó.: A Magyar Tanítási Nyelvű Magángimnázium diákjainak szalagavatója

2013.11.29.–17.00 ó.: Szántai Lajos előadása

2013.12.01.–15.00 ó.: Jön a Mikulás! – KARÁCSONYVÁRÓ JÁTSZÓHÁZ

2013.12.03.–14.00 ó.: Mentálisan sérültek karácsonya

2013.12.04.–10.00 ó.: Novus Ortus Diákszínpad: Biljana Srbljanović: Családtörténetek

2013.12.05.–19.00 ó.: A szorongástól az önbecsülésig – Pál Feri előadása

2013.12.06.–17.00 ó.: A Vámbéry Ármin Gimnázium diákjainak szalagavatója

2013.12.07.–15.00 ó.: Jön a Mikulás! – KARÁCSONYVÁRÓ JÁTSZÓHÁZ – Ollétejed

2013.12.09.–19.00 ó.: Karácsonyi jótékonysági est a szlovák – magyar együttélés jegyében

2013.12.10.– 9.00 ó.: A Körúti Színház – Budapest bemutatja: Óz a csodák csodája (musical)

 11.00 ó.: A Körúti Színház – Budapest bemutatja: Óz a csodák csodája (musical)

2013.12.12.–17.00 ó.: Kaláka együttes koncertje

2013.12.13.–17.00 ó.: A Vámbéry Ármin Gimnázium diákjainak szalagavatója

2013.12.16.–13.00 ó.: A 75 év feletti nyugdíjasok köszöntése (Városi Önkormányzat)

2013.12.17.–11.00 ó.: Rivalda Színház bemutatja: [Molière](http://hu.wikipedia.org/wiki/Moli%C3%A8re): Tartuffe (vígjáték)

2013.12.17.–17.00 ó.: Hajónapló II. – Utazás a világ végire... A Kicsi Hang együttes koncertje

2013.12.18.–10.00 ó.: Jednota COOP: A „13 kívánság“ nyerteseinek kisorsolása

2013.12.19.–10.00 ó.: Rivalda Színház bemutatja: [Molière](http://hu.wikipedia.org/wiki/Moli%C3%A8re): Tartuffe (vígjáték)

2013.12.20.–17.00 ó.: Szántai Lajos: Karácsony fénye és a Betlehemi Csillag

2013.12.20.–18.00 ó.: VándorLÁSS! – VILÁGJÁRÓK KLUBJA

2013.12.27.–19.00 ó.: Magyarock Dalszínház – Komárom: Fenyő Miklós – Tasnádi István:

 Made in Hungária (musical)

*rendezvények és létszámok a 2012-es évben*

A rendezvények megnevezése A rendezvények száma létszám

VMK – főszervező, társrendező 166 66.083

Egyéb események a VMK-ban 34 12.410

Kiállítás 12 3.300

Egyéb események a KMG-ban 29 2.900

–––––––––––––––––––––––––––––––––––––––––––––––––––––––––––––––––––––––––––

Ö s s z e s e n: 241 84.693

*Állandó programjaink – kurzusok és csoportjaink próbái*

GÉZENGÚZOK BÁBCSOPORT 1-szer hetente

NYUSZIHOPP GYERMEKTÁNCCSOPORT 1-szer hetente

DUNAÁG NÉPTÁNCMŰHELY 1-szer hetente

FÓKUSZ GYERMEKSZÍNPAD 1-szer hetente

Csallóközi gyermektáncegyüttes 1-szer hetente

FÓKUSZ DIÁKSZÍNPAD 1-szer hetente

NOVUS ORTUS diákszínpad 1-szer hetente

TISZTA FORRÁS NÉPDALKöR 1-szer hetente

Vox camerata kamarakórus 1-szer hetente

CSALLÓKÖZI Táncegyüttes 1-szer hetente

RIVALDA SZÍNHÁZ 6-szor hetente

Aranykert bábszínház 1-szer hetente

Totyogók klubja 2-szer hetente

EGÉSZSÉGKLUB 1-szer hetente

ÉNEKOKTATÁS 2-szer hetente

JÓGA 1-szer hetente

Pilates torna 1-szer hetente

KONDICIONÁLÓ TORNA 2-szer hetente

EGÉSZSÉGKLUB – TORNA 3-szer hetente

RENI TORNA 1-szer hetente KEREKESSZÉKES TÁNCCSOPORT 1-szer hetente

A – Klub 1-szer hetente

SAKK-klub 2-szer hetente

BÉLYEGGYűjtőK köre 1-szer havonta

Csak van együttes próbája 1-szer hetente

No smoking együttes próbája 2-szer kéthetente

Koráb együttes próbája 2-szer kéthetente

*A VMK amatőr csoportjainak tevékenysége*

***TISZTA FORRÁS NÉPDALKÖR***

A csoport a 2013-as év első felében a műhelymunkára fektette a hangsúlyt. Új tagok kerültek a csoportba, akikkel a régi dalcsokrokat kezdték felújítani.

**Fellépéseink:**

2013.04.06.: Borfesztivál – Csallóközkürt

2013.07.20.: Falunap – Padány

2013.07.27–28.: Dunaszerdahelyi Nyár – Dunaszerdahely

2013.08.03.: Aratóünnep, Falunap – Nyékvárkony, Mad

2013.08.07.: Népzenei Fesztivál – Pozsony

2013.08.20.: Szent István napok – Dunaszerdahely

2013.09.28.: Csallóközi Vásár – Dunaszerdahely

2013.10.23.: Népzenei Fesztivál – Kartal, M.o.

2013.10.24–25.: Összpontosítás – Csallóközkürt

2013.10.26.: Népzenei Fesztivál – Csallóközkürt

2013.11.09.: Márton-napi Vigalom – Dunaszerdahely

2013.11.23.: Népzenei Fesztivál – Padány

2013.12.15.: Karácsonyi Vásár – Dunaszerdahely

2013.12.22.: Advent – Nyékvárkony

  *Szabó Jolán*

***VOX CAMERATA KAMARAKÓRUS***

A Vox Camerata kórusnak 20 tagja van. Vezetője Németh Borbála, zongorán kísér Fitos Andrea. A kórus heti rendszerességgel 3 órát gyakorol, fellépés előtt heti 2 alkalommal, szükség szerint összpontosítások is vannak.

**Fellépéseink:**

2013.03.15.: Fellépés a március 15-i ünnepi műsoron

2013.03.26.: Fellépés a Vámbéry Ármin Csemadok Alapszervezet évzáró gyűlésén

2013.06.08.: Önálló hangverseny a Vermes-villában

2013.06.15.: Önálló hangverseny a fóti Szeplőtelen Fogantatás Templomban (Magyarország)

2013.06.22.: Hangverseny a Vermes-villában a Múzeumok éjszakáján

2013.12.01.: Fellépés a Karácsonyi Vásár megnyitóján és az ünnepélyes gyertyagyújtáson

2013.12.14.: Önálló Karácsonyi koncert a KMG-ban (Vermes-villa)

2013.12.29.: Önálló Karácsonyi koncert Felsőkirályin a katolikus templomban

 *Németh Borbála*

***CSALLÓKÖZI TÁNCEGYÜTTES***

Az együttes 1954-ben alakult, a Dunaszerdahelyi Városi Művelődési Központ mellett működik. Az együttes évente kb. 30 – 40 fellépésen vesz részt. Számos versenyen mérettetet meg, amelyeken többször a legmagasabb minősítést érte el. 2013-ban a csoport törökországi nemzetközi fesztiválon vett részt, majd augusztusban Vajdaságban – Szabadkán, szeptemberben Zentán képviselte városunkat. A csoport társszervezője volt a VMK által június 2-án megrendezett I: Nemzetközi Gyermektáncfesztiválnak.

**Fellépéseink:**

2013.01.26.: Komárom

2013.02.02.: Csenke

2013.02.09.: Csemadok bál

2013.02.16.: Várkony

2013.02.28.: Dunaszerdahely

2013.03.22–24.: Deáki – tánctábor

2013.04.06.: Mosonmagyaróvár

2013.05.25.: Nagyudvarnok

2013.05.31.: Diószeg

2013.06.01.: Deáki – országos fesztivál

2013.06.02.: Csallóközi Nemzetközi Gyermekfesztivál

2013.06.24 – 07.01.: Törökország – Ankara, nemzetközi fesztivál.

Az együttes vezetője és koreográfusa novemberben bekövetkezett haláláig Brandl Ferenc volt. A csoport 2014. január 1-től Oláh Attila néptáncos – koreográfus vezetésével dolgozik.

**DUNAÁG NÉPTÁNCMŰHELY**

**ÁGACSKA GYERMEK NÉPTÁNCEGYÜTTES**

**DUNAÁG NÉPTÁNCEGYÜTTES,**

 **ARANYÁSZ KAMARACSOPORT**

**RÉGI CSALLÓKÖZISEK ÉS DUNAÁGASOK TÁNCKLUBJA**

Ismét gyarapodott egy csoporttal táncműhelyünk, szeptembertől egy lelkes szülő-gyermek táncklub is működik mellettünk, amelyet az tesz egyedivé, hogy a próbákon az érdeklődő szülők a gyermekeikkel együtt táncolnak. Együttesünk így jelenleg 124 taggal működik, akikkel 7 különböző korcsoportban dolgozunk. A legkiemelkedőbb csoportjaink vezetésében több tanítványunk is segít a munkánkban, állandó asszisztensekként Görcs Linda és Görcs Tamás, illetve állandó szakemberekként Madocsai Imre dolgozik a csoportjainkkal.

Néptáncműhelyünk a 2013-as év második felében az új koreográfiáink színpadra állításával és a környékbeli fellépési felkérések teljesítésével volt elfoglalva. Legtehetségesebb táncosaink emellett az általunk már évek óta látogatott szakmai versenyekre készültek és szép eredményeket hoztak el.

Augusztusban kétnyári turnénvett részt az együttesünk, előbb Erdélyben jártunk,Székelyudvarhelyen, majd a macedóniai Ohridban.

Legnépesebb csoportunk, a Dunaág Néptáncegyüttes a nyár folyamán több szaktáborban vett részt, mint pl. a Dunaszigeten rendezett Szivek-Tükrös Táborban. Augusztusban megrendeztük az 6. Aranyász Csallóközi Néptánctábort, vagyis a Dunaág Néptáncműhely saját szaktáborát. Az őszi-téli időszakban a szokványosnál lényegesen több szakmai megmérettetésre készültünk fel, részt vettünk a gyermektáncegyüttesek országos minősítő versenyén, az V. Táncfórum Országos Gyermek Szólótáncversenyen, amelyekről egy különdíjat, egy III. és egy II. helyezést hoztunk haza, majd december hónapban megkezdtük az új évbe átívelő Ágacska jubileumi programsorozatunkat, amellyel az Ágacska 15 éves megalakulását ünnepeljük meg.

**Fellépéseink:**

2013.02.16.: Szőgyén – Táncfórum II. Országos Koreográfiai Szemle– részvétel a versenyen

 és fellépés a rendezvény gáláján

2013.03.21.: MsKS – Nagymegyer – ”Téged viszlek táncba” gyermekcsoportok versenye

és "Šaffova ostroha" – országos szólótáncverseny **–** járási fordulók

 továbbjutás:csoportok versenye: Dunaág Néptáncegyüttes

 szólisták: Boráros Márton – Lelkes Tímea, Béhr László István – Markolt Réka

2013.04.05.: VMK – Dunaszerdahely – A Dunaág Néptáncegyüttes és a Novus Ortus

 Színjátszócsoporttal közös előadásának bemutatója

2013.04.11.: "Šaffova ostroha" – országos szólótáncverseny **–** kerületi forduló

továbbjutás: Béhr László István – Markolt Réka

2013.05.09.: MsKS – Skalica **–** ”Téged viszlek táncba” gyermekcsoportok kerületi versenye

 arany sáv

2013.05.11.: Gödöllő (Magyarország) **–** Fellépés a gödöllői Testvérvárosi Fesztiválon

2013.05.16.: A Dunaág Néptáncműhely Nagyszombat megye kitüntetését vehette át

2013.05.23.: MAI – Dunaszerdahely **–** Abszolvens előadás

2013.05.25–26.: Dlhé Klčovo **–** "Šaffova ostroha" – országos szólótáncverseny **–** országos döntő

Béhr László István – Markolt Réka – Arany sáv

2013.05.30.: MAI – Dunaszerdahely **–** Év tehetsége szólistaverseny

Díjazottak:

 I. kategória:

Gajdos Eszter– Év tehetsége díj

 Leczkési László – Pintér Eszter– Igazgatói díj

 Pavlík Kristóf– Zsűri díja

 II. kategória:

 Hrapka Zsófia – Farkas Lilla Noémi– Év tehetsége díj

 Rózsa Krisztina– Igazgatói díj

 Csörgei Emese – Hajas Viktória– Zsűri díja

 III. kategória:

 Lőrinc Ákos – Markolt Réka – Év tehetsége díj

 Béhr László István – Kukucs Eszter– Igazgatói díj

 Süke András – Csepi Dóra– Zsűri díja

2013.06.06.**:** MsKS – Nagymegyer – Táncfórum Országos Gyermek Szólótáncverseny

 és Eszterlánc Országos Gyermekfesztivál nyugat-szlovákiai válogatói

 Továbbjutás:

 Ágacska Gyermek Néptáncegyüttes

 Szólisták:

 Cződör Krisztina – Vajda Rebeka

 Leczkési László – Pintér Eszter

 Béhr László István – Kukucs Eszter

 Lőrinc Ákos – Markolt Réka

2013.06.28.: Városi fürdő – Dunaszerdahely **–** Fellépés a felújított fürdő nyitóprogramján

2013.06.29.: Krakovany **–** Fellépés a megyei fesztiválon

2013.08.12–17.: Dunaszerdahely – VI. Aranyász Csallóközi Néptánctábor gálaprogramja

2013.08.16–19.: Székelyudvarhely (Románia) – Szent István napok ünnepségek

2013.08.24–31.: Ohrid (Macedónia) – Nemzetközi Néptáncfesztivál

2013.09.14.: Nagyabony – Bihari-napok

2013.09.19.: Dunaszerdahely – A Csallóközi Vásár ünnepélyes megnyitója

2013.09.20–21.: Kassa – Nemzetiségi Kisebbségek Fesztiválja

2013.10.04.: Fülek – Táncfórum Országos Szólótáncverseny
 Markolt Réka – Lőrincz Ákos – II. helyezés

 Pintér Eszter – Leczkési László – III. helyezés

 Kukucs Eszter – Béhr László István – zsűri különdíja

2013.10.04–06.: Fülek – VII. Eszterlánc Fesztivál – Szlovákiai Magyar Gyermek

 Néptánccsoportok Országos Minősítő Versenye – ezüst minősítés

2013.10.26.: Felsőszeli – fellépés meghívott vendégként a helyi táncegyüttes jubileumi műsorán

2013.11.09.: VMK – Dunaszerdahely **–** Márton-napi vigalom

2013.11.30.: Nagymegyer –III. Táncfórum Országos Koreográfiai Szemle

 Volner Nagy Melinda "Szeretőm szerelme" – zoboralji táncképek

 (Dunaág Néptáncegyüttes előadásában) **–** I. helyezés

2013.12.13.: Dunaszerdahelyi Műjégpálya – Ágacska jubileumi programsorozat – Luca-nap

 és péntek 13. – avagy korizás és lucázás a városi jégpályán

2013.12.18.: Dunaszerdahelyi Művészeti Alapiskola – Ágacska jubileumi programsorozat

 Dunaág Évzáró

 *Volner Nagy Melinda*

***GÉZENGÚZOK BÁBCSOPORT***

 Új tagok toborzásával a csoport tagjai főleg óvodáskorúak és kisiskolások lettek, így a munkát az alapoknál kezdtük. Hangsúlyt fektettünk a helyes kiejtésre, valamint megtanultuk a különböző bábok mozgatását. Kesztyűs bábokkal Csukás István: Sün Balázs című mesejátékot tanultuk meg és mutattuk be. A régi tagokkal részt vettünk Veszprémben egy nemzetközi bábfesztiválon, ahol nagy sikerrel szerepeltünk. A szeptemberi – októberi hónap a Tarka Lepke Bábfesztiválra való készülődéssel telt el. A csoport idén ünnepelte fennállásának 10. évfordulóját, amelyet képes – videós visszaemlékezéssel ünnepeltünk. Valamint egy kiállítás is nyílt a 10 év meséinek bábjaiból.

 Új mese feldolgozásával kezdtünk el foglalkozni, a Kukori- mesékkel.

**Fellépéseink:**

2013.03.23.: Simonyi Bábfesztivál – Veszprém

2013.06.25.: Évzáró előadás – Dunaszerdahely

2013.10.05.: Katica Bábfesztivál – Pozsonyeperjes

2013.10.12.: Tarka lepke Bábfesztivál – Dunaszerdahely

2013.10.26.: Halászi Bábfesztivál – Halászi

2013.12.05.: Mikulás ünnepség – Hodos, Dunaszedahely

2013.12.07.: Karácsonyváró Játszóház – Ollétejed

 *Csörgei Tünde*

***Novus Ortus DIÁKSZÍNPAD***

A diákszínpad, melynek célja a város és a környék tehetséges fiataljainak felkarolása a dunaszerdahelyi Városi Művelődési Központ mellett működik 2004-től. A 2013/14-es évben hétfőn 16.30 – 20.00 óra közötti időpontban tartja a próbáit.

A találkozók/próbák célja, hogy fejlessze a tagok képzeletvilágát, kommunikációs készségét, kreativitását, az előadó-művészet és a kreatív drámán keresztül gazdagítani a színészi tapasztalatukat.

A diákszínpad célja a diákok:

* kreativitásának kibontakoztatása,
* improvizációs készségeik fejlesztése, mozgáskultúrájuk, szókincsük gazdagítása a drámapedagógia eszközeivel, helyzetgyakorlatokkal, játékokkal,
* a rendszeres alkotómunka örömének, sikereinek megtapasztalása, az egyéni és csoportos felelősség felismerése, vállalása,
* aktív és szisztematikus munka a középiskolás diákokkal,
* rendszeres lehetőség biztosítása a fiatalok számára az önmegvalósításra szabadidős tevékenység formájában,
* a tagok baráti légkörben, egymással együttműködve, egymásra figyelve dolgozzanak
* a lehetőség szerint részt venni a regionális, országos és nemzetközi színházjátszó versenyeken/találkozókon.

A diákszínpad a 2013-as évben részt vett az Egressy Béni Országos Színjátszó Fesztivál versenyen, ahol a zsűri Biljana Srbljanovič: Családtörténetek c. bemutatott darabot 2 különdíjjal jutalmazta.

A Novus Ortus Diákszínpad 2014-ben ünnepli fennállásának 10. évfordulóját.

 *Takács Tímea*

***FÓKUSZ GYERMEKSZÍNPAD***

 A Fókusz Gyermekszínpad Jarábik Gabriella vezetésével a dunaszerdahelyi Városi Művelődési Központ és a Csemadok Vámbéry Ármin városi szervezete mellett működik. A Fókusz immár 43. éve műveli és támogatja az öntevékeny színpadi tevékenységet Dunaszerdahely városában.

 A 2013-as év második fele zajos volt a Fókusz életében, hiszen szeptemberben nagy átalakuláson esett át: a 14 éves tagok távoztak a  gyermekcsoportból és diákszínpadot alakítottak, s a gyermekcsoportba új tagok kerültek 6–12 éves korig. A megújult kisszínpad a maradék 5 taggal és 15 új taggal október 1-től kezdett dolgozni. A próbákra hetente szombaton délelőtt került sor.

 A sok új játékos gyakorlat végzése közben került sor a dramatizálható irodalmi anyag kiválasztására, amely A kisködmön c. mese lett. A 2013-as évben ezt a mesét dolgoztuk fel és gyakoroltuk játékos formában, s 3 összpontosításon. A darab bemutatójára már áprilisban sor került, először a szülők és barátok láthatták, mert májusban már megmérettetett a csoport munkája a nyárasdi válogatón, ahol a legjobbakat a Duna Menti Tavasz országos fesztiváljára válogatták. A csoport bejutott az országos döntőbe, s meghívást kapott Debrecenbe is, a Weöres Sándor Országos Gyermekszínjátszó Fesztiválra, amelyre június 7–8-án került sor, s ahol a csoport szereplése nagyon jól sikerült.

 Még a debreceni szereplés előtt részt vettünk Mosonmagyaróváron a Nemzetközi Színjátszó Fesztiválon, ahol a gyermekcsoport teljesítményét rendezői díjjal jutalmazták.

 A csoport részt vett a Dunaszerdahelyen megrendezett Duna Menti Tavasz országos seregszemlén, ahol aranysávos besorolást nyert A kisködmön c. mesefeldolgozással.

 Sikeres évadot zártak a csoportok. Ezúton is szeretném megköszönni a dunaszerdahelyi iskolák igazgatóinak, a Városi Művelődési Központ igazgatónőjének és munkatársainak segítségét valamint a Városi Képviselőtestület anyagi támogatását, továbbá a szülők együttműködését, hiszen a hathatós öszzmunka nélkül nem lehetett volna ilyen sikeres a csapat.

***FÓKUSZ DIÁKSZÍNPAD***

A Fókusz Gyermekszínpad középiskolássá vált tagjai az elmúlt évben, 2012-ben megalapították a diákszínpadot, s kiváltak a gyermekszínpadból. A „régi“ tagok jelenleg a diákszínpad „magját“ alkotják.

Tulajdonképpen így alakul át a Fókusz Színpad immár 43 éve – hol gyermekszínpadi formában, hol diákszínpadi formában tevékenykedünk, de a lényeg és a cél egy: „ játsszunk színházat anyanyelvünkön!“

Ebben az évben Arany János balladáját választottuk, az Ágnes asszonyt. A csoport ismeri az irodalmi anyagot, s érdekes volt , ahogy a próbafolyamat alatt változott , letisztult a lányok játéka. A játékot két fiatal muzsikus népzenei válogatása és azok előadása valamint Süke István fénytechnikája erősíti.

A diákszínpad 2013-ban először a Mosonmagyaróvári fesztiválon mutatta be új színpadi játékát, mellyel a legjobb rendezés díját hozta el. Nagy sikerrel mutattuk be az 50. Jókai Napokon is, ahol az „Ágnes asszony“ című előadásunkkal nagy sikert arattunk nemcsak a a Jókai Napok közönsége körében, hanem a szakmai zsűrinél is.

Elért eredményünk: a csoport különdíja: részvétel 2013. augusztus 11–12-én a határon túli színjátszók nemzetközi fesztiválján Zsámbékon, ahol a szlovákiai magyar diákszínjátszást képviselték. A rendező, Jarábik Gabriella, az 50. Jókai Napok legjobb rendezésért díját nyerte el.

Zsámbékon is méltóképpen képviselte a várost a színjátszó csoport, mint ahogy az Egressy Béni Színjátszó Fesztiválon Szepsiben is, ahol a következő díjakat kapta: a legjobb rendezés díja, a legjobb színpadkép díja, a felvidéki amatőr színjátszó mozgalomban végzett munkájáért a kassai Figyelő díját és a Lakoma fesztivál újság díját.

A színpad a dunaszerdahelyi  Csemadok Vámbéry Ármin városi szervezete és a Városi Művelődési Központ mellett tevékenykedik.

  *Jarábik Gabriella*